Eeri Tammik

Eeri Tammik (sündinud 7. juunil 1957 Sindis) on eesti sõudja, suusatreener ja sporditegelane, Kalver Tammiku onu. 

Lõpetas 1975 Pärnu 4. Keskkooli ja 2004 Tartu Ülikooli kehakultuuriteaduskonna.

Sport

Sportlasena
Sportima hakkas 1969 Enn Tasalaini õhutusel, peale suusatamise tegeles 1971–76 sõudmisega, tema treenerid olid Evi Lepik, Mihkel Leppik ja Matti Killing. 

Tulnud 1971 kaheksapaadil, 1972 paarisaerulisel neljapaadil ja 1973 paarisaerulisel kahepaadil Eesti noortemeistriks. Saanud täiskasvanute MVl 1973 kaheksapaadil pronksi.

Treenerina
Töötanud 1979–1981 Pärnu Kalevi, 1981–1995 Pärnumaa SK ja aastast 1989 suusaklubi Jõulu suusatreenerina (6. kutsetase, 2007). 
Õpilasi: Andrus Veerpalu, Anu Veerpalu, Veljo Jõgiste, Kein Einaste. 
Võtnud 1994 hooldemeeskonna liikmena osa Lillehammeri tali-OM-ist.

Karjäär
Kuulunud 1995–2000 Suusaliidu juhatusse, 1991–2005 Suusaliidu murdmaasuusatamise alakomitee juhatusse, 2002–06 olnud Pärnumaa Spordiliidu juhatuse esimees. 
Olnud Pärnumaa kehakultuuri- ja spordinõukogu liige ja Pärnumaa Ettevõtlus- ja Arenduskeskuse SA nõukogu liige. 
Tegutsenud 1999–2004 murdmaasuusatamise MK etapi korralduskomitee aseesimehena, ajavõtu ülemana ja Suusaliidu tehnilise delegaadina ning aastast 1995 Eesti suusavõistlustel tehnilise delegaadina ja võistluste juhatajana. 
Olnud 1999–2007 Tahkuranna vallavanem ja 2007–2011 Tahkuranna vallavolikogu liige. 
2007–2008 Pärnumaa Spordiliidu projektijuht ja 2008–2018 Pärnumaa Omavalitsuste Liidu juhatuse liige.Eeri Tammik ESBL

T: Eesti Suusaliidu võistlusmäärused 1992, 1997, 2001 ja 2005.

 Tunnustus 

 2019 Pärnumaa vapimärk (pikaaegne Pärnumaa koostöösse ja arendamisse panustaja, Pärnumaa Omavalitsuste Liidu endine üldkogu ja juhatuse esimees, suusatreener)

Viited

Kategooria:Eesti sõudjad
Kategooria:Eesti suusatajad
Kategooria:Eesti suusatreenerid
Kategooria:Eesti sporditegelased
Kategooria:Tartu Ülikooli kehakultuuriteaduskonna vilistlased
Kategooria:Sündinud 1957